Bayview | LekkeSlaap
Adres: Suikerbossie-rylaan 75, Gordonsbaai, 7140, Wes-Kaap
Vanaf R2 500 per nag (plek vir 3)
Bayview is 'n pragtig gemeubileerde, ten volle toegeruste en privaat tuiste wat oor 3 verdiepings strek. Dit is in Gordonsbaai geleë en bied 'n uitsig oor die ou hawe, Bikini-strand en 'n walvis-uitkykpunt. Die luukse woonstel beskik oor 3 slaapkamers en 'n ruim eenslaapkamer-woonstelletjie.
Die woonstelletjie is op die eerste verdieping geleë en kan apart of saam met die drieslaapkamerwoonstel gehuur word. Die drieslaapkamerwoonstel bied pragtige uitsigte oor die see en beskik oor 1 slaapkamer met 'n koninggrootte-bed en 2 slaapkamers met 2 enkelbeddens. Elke slaapkamer het lugversorging, 'n en-suite badkamer en 'n groot instapkas. Die woonstel het ook 'n ruim leefarea met 2 sitkamers. Die hoofleefarea is oopplan en beskik oor 'n ten volle toegeruste kombuis met 'n moderne Technistone-werkoppervlak, 'n aparte opwasarea, 'n instap-koskas, 'n gasstoof, 'n oond, 'n wasmasjien, 'n tuimeldroër, 'n mikrogolfoond, 'n skottelgoedwasser en 'n ketel. Daar is volledige DStv en gratis WiFi. 'n Bababedjie en 1 ekstra bed kan ook voorsien word. Die tweede sitkamer lei na 'n ruim sondek met 'n opelug jacuzzi waar gaste kan sonbaai of 'n braai geniet terwyl hulle oor die see uitkyk. Daar is gereserveerde parkeerplek buite. Daar is ook 'n privaat hysbak wat vanaf die grondvloer na die woonstel lei.
Die eenslaapkamer-woonstelletjie is ruim en bied lieflike uitsigte oor Valsbaai en die Hottentot-bergreeks. Die woonstelletjie beskik oor 'n leefarea, 'n slaapkamer met 'n koninggrootte-bed en 'n en suite-badkamer met 'n instapkas. In die leefarea is daar 'n slaapbank en genoeg ruimte vir 'n bababedjie en 'n ekstra bed. Daar is volledige DStv en komplimentêre WiFi, sowel as 'n kombuisie met 'n kooktoestel met 2 brandertjies, 'n yskas, mikrogolfoond, broodrooster en ketel. Die woonstelletjie het panoramiese vensters met pragtige uitsigte. Let asb. daarop dat daar geen balkon en geen toegang na die jacuzzi vanaf die woonstelletjie is nie. Die perseel word beveilig met 'n outomatiese sekuriteitstelsel.
4.4 uit 5van 2 resensies vir Bayview
Suikerbossie-rylaan 75, Gordonsbaai, 7140, Wes-Kaap
Gaste dink Bayview het 'n uitstekende ligging
https://travelground.imgix.net/AAEAAQAAAAAAAAAAAAAAJGNjOWQ1YzkwLTZhMjQtNDY1OC05ZWRiLWY4ZGY3OGE3MDk4Yw?w=1440&h=960&fit=crop&auto=enhance,format,compress&q=80 Vanaf R2 500 per nag (plek vir 3) 2 5 1 5 75 Suikerbossie Drive Gordon's Bay 7140 Wes-Kaap 086 999 0018 14:00-19:00 10:00 -34.16863 18.85509